மேலும், ஜே.கே. ரவுலிங் கூறுகையில் "உங்களது மதிப்பெண்களும் தகுதிகளும் உங்கள் வாழ்க்கையல்ல. ஆனால், இவைதான் உங்கள் வாழ்க்கை என்று கூறும் பலரை நீங்கள் சந்திக்க நேரும், அவர்களிடமிருந்து ஒதுங்கியிருப்பதே நல்லது" என்று கூறுகிறார். வாழ்க்கையின் உண்மையான சந்தோஷம் உங்கள் சாதனைப் பட்டியலில் இல்லை. தோல்வியின் அர்த்தம் நாம் ஒரு விஷயத்தில் மோசமாக உள்ளோம் என்பதல்ல, நாம் வெற்றிபெற இன்னும் பல வழிகளை முயற்சி செய்ய வேண்டும் என்பதே" என்கிறார். தோல்வியை வெல்ல... பல பெற்றோர்கள் தங்கள் பிள்ளைகள் தோல்வியே இல்லாத வாழ்க்கையை வாழ வேண்டும் என்று விரும்புகிறார்கள். ஆனால், உண்மையில் அது சத்தியமில்லை. நம் அனைவரின் கட்டுப்பாட்டையும் தாண்டிக் கடினமானது வாழ்க்கை. வாழ்க்கையில் சில தோல்விகள் தவிர்க்க முடியாதவை. நீங்கள் மிகவும் எச்சரிக்கையுடன் வாழ்ந்தால் மட்டுமே தோல்வியைத் தவிர்க்கலாம். ஆனால் அப்படித் தோவிக்குப் பயந்து வாழும் வாழ்க்கையே தோல்விதானே? ஆகையால், தோல்வியே கூடாது என்பதற்குப் பதில் தோல்வியை எப்படிச் சமாளிப்பது என்பதை பிள்ளைகளூக்குக் கற்றுக்கொடுக்க வேண்டும்.